ପୁରୀ ୩୧/୦୮ଃ ପୁରୀ ଜିଲ୍ଲା ପିପିଲି ଥାନା ଅଧିନ ବନସରା ଛକରୁ ୫ ଲକ୍ଷ ୫୦ ହଜାର ଟଙ୍କାର ବ୍ରାଉନ ସୁଗାର ଜବତ । ଅବକାରୀ ଥାନା ଦ୍ୱାରା ଜଣେ ମହିଳା ଗିରଫ । ଗିରଫ ମହିଳା ଅଭିଯୁକ୍ତ ହେଉଛନ୍ତି ୬୫ ବର୍ଷୀୟ ସୁଲୋଚନା ପଲେଇ ।
ପୁରୀ ଜିଲ୍ଲା ଅବକାରୀ ଅଧିକ୍ଷକ ଜଗଦୀଶ ଚନ୍ଦ୍ର ସାମଲଙ୍କ ନିର୍ଦ୍ଦେଶ କ୍ରମେ ପିପିଲି ଅବକାରୀ ଥାନା ଉପ-ନିରୀକ୍ଷକ ରଙ୍କନିଧି ମଲ୍ଲିକଙ୍କ ନେତୃତ୍ୱରେ ଏକ ଟିମ ପିପିଲି ଓ ଜଟଣୀ ରାସ୍ତାରେ ଥିବା ବନସରା ଛକରେ ଚଢ଼ାଉ କରି ଅଭିଯୁକ୍ତ ସୁଲୋଚନାକୁ ଗିରଫ କରିଥିଲେ ।
ସୁଲୋଚନା ଠାରୁ ଅବକାରୀ ବିଭାଗ ୫୫ ଗ୍ରାମ ବ୍ରାଉନ ସୁଗାର ଜବତ କରିଥିବା ବେଳେ ଏହାର ଆନୁମାନିକ ବଜାର ମୁଲ୍ୟ ୫ ଲକ୍ଷ ୫୦ ହଜାର ଟଙ୍କାରୁ ଉର୍ଦ୍ଧ୍ୱ ହେବ। ପିପିଲି ଅବକାରୀ ଥାନା ଅଭିଯୁକ୍ତ ମହିଳା ବିରୋଧରେ କେସ୍ ରୁଜୁ କରି କୋର୍ଟ ଚାଲାଣ କରିଛି । ଜାମିନ ନାମଞ୍ଜୁର ହେବାରୁ ତାକୁ ପୁରୀ କାରଗାରକୁ ପଠାଯାଇଛି ।
ଏହି ଚଢ଼ାଉରେ ଅବକାରୀ ASI ସନ୍ତୋଷ ନାଏକ ଏବଂ କର୍ମଚାରୀ ତପନ ପ୍ରଧାନ, ଦୀନବନ୍ଧୁ ବାରିକ, ସବିତା ସାହୁ, ଦୀପ୍ତି ରଞ୍ଜନ ଦାସ ପ୍ରମୁଖ ସାମିଲ ଥିଲେ।
